Կեյլոր Նավաս

**Կեյլոր Անտոնիո Նավաս** **Գամբոա,** ավելի հայտնի որպես՝ **Կեյլոր Նավաս** (, դեկտեմբերի 15, 1986, Պերես Սելեդոն, Կոստա Ռիկա), կոստառիկացի ֆուտբոլիստ, որպես դարպասապահ հանդես է գալիս Կոստա Ռիկայի ազգային հավաքականում և Ռեալ Մադրիդ ակումբում։ 2014 թվականի ֆուտբոլի աշխարհի առաջնության մասնակից։

Կարիերան սկսելով «Սապրիսայում»` տեղափոխվեց «Ալբասետե», այնուհետև՝ «Լևանտե», իսկ 2014 թվականի օգոստոսի 3-ին 10 միլիոն եվրոյի դիմաց տեղափոխվեց «Արքայական ակումբ»։ Նավասն ազգային հավաքականի կազմում անցկացրել է ավելի քան 60 խաղ, սկսած 2008 թվականից։ Նա ազգային հավաքականի հետ մասնակցել է երկու անգամ ԿՈՆԿԱԿԱՖ-ի և մեկ անգամ Աշխարհի առաջնությանը։ Նրա հիանալի խաղի շնորհիվ ազգային հավաքականը կարողացավ հանսել ԱԱ-ի քառորդ եզրափակիչ։

## Ակումբային կարիերա
Կեյլոր Նավասան իր պրոֆեսիոնալ կարիերան սկսել է 2005 թվականի նոյեմբերի 6-ից «Դեպորտիվո Սապրիսայի» կազմում։ Նա իր անդրանիկ հանդիպումը անցկացրել է տեղի առաջնությունում «Դեպորտիվա Կարմելիտայի» դեմ խաղում։ Նա շուտով դառնում է թիմի առաջին համարը և իր ակումբի հետ 6 անգամ դառնում Կոստա Ռիկայի չեմպիոն, ինչպես նաև հաղթում ԿՈՆԿԱԿԱՖ-ի գավաթը և ակումբային աշխարհի առաջնությունում գրավում 3-րդ հորիզոնականը։

### «Ալբասետե»
2010 թվականին Կեյլոր Նավասը տեղափոխվեց իսպանական «Ալբասետե» և 20 տարի անց դարձավ կոստառիկացի երկրորդ դարպասապահը այդ ակումբի կազմում Լուիս Կոնոխոյից հետո։ Նա առաջին մրցաշրջանում մասնակցեց 36 հանդիպման, սակայն ակումբը դուրս մնաց Սեգունդայից, և Նավասը տեղափոխվեց «Լևանտե»։

### «Լևանտե»
2011-2012 մրցաշրջանում Նավասը «Լևանտե» տեղափոխվեց վարձավճարով։ 2012 թվականի մայիսի 13-ին նա իր առաջին հանդիպումը անցկացրեց Լա Լիգայում «Ատլետիկո Բիլբաոյի» դեմ խաղում։ Մրցաշրջանի ավարտից հետո «Լևանտեն» գնեց ֆուտբոլիստի տրանսֆերը։ 2013-2014 մրցաշրջանում նա դարձավ թիմի առաջին համարը։

### «Ռեալ Մադրիդ»
2014 թվականի օգոստոսի 3-ին «Ռեալ Մադրիդը» պաշտոնապես հայտարարեց Կեյլոր Նավասի տեղափոխության մասին։ Ակումբը ֆուտբոլիստի հետ կնքել է 6-ամյա պայմանագիր 1.8 միլիոն եվրո տարեկան աշխատավարձով։ «Արքայական ակումբը» նրան գնեց 10 միլիոն եվրոյով։

Նավասը դարձավ «Ռեալի» հիմնական դարպասապահը և թիմի հետ հաղթեց 2015-2016 ու 2016-2017 մրցաշրջանների Չեմպիոնների Լիգաների խաղարկությունները։

## Միջազգային կարիերա
2008 թվականի հոկտեմբերի 11-ին Նավասը առաջին հանդիպումը անցկացրեց Կոստա Ռիկայի ազգային հավաքականի կազմում՝ դուրս գալով խաղադաշտ Սուրինամի դեմ խաղում։ 2009 թվականից դարձավ հավաքականի հիմնական դարպասապահը։ 2009 թվականին ազգային հավաքականի հետ մասնակցել է ԿՈՆԿԱԿԱՖ-ի ոսկե գավաթի խաղարկությանը և ճանաչվել առաջնության լավագույն դարպասապահ։ 2011 թվականին նա նորից է արժանանում այս մրցանակին իր գերազանց ելույթների շնորհիվ։ 2014 թվականի ամռանը ազգային հավաքականի հետ մասնակցել է Բրազիլիայում կայացած Աշխարհի առաջնությանը և հավաքականի հետ հասել մինչև քառորդ եզրափակիչ և բոլոր այն հանդիպումներում, որտեղ նա մասնակցել է ճանաչվել է հանդիպման լավագույն ֆուտբոլիստ։

## Վիճակագրություն
### Ակումբային վիճակագրություն
*2017 թվականի հուլիսի 7-ի դրությամբ*

### Միջազգային վիճակագրություն
*2017 թվականի հուլիսի 7-ի դրությամբ*

## Նվաճումներ
### Ակումբային

###### «Դեպորտիվո Սապրիսսա»
* ԿՈՆԿԱԿԱՖ Չեմպիոնների Լիգա. 2005
* Կոստա Ռիկայի առաջնություն. 2005–2006, 2006–2007, 2007, 2008, 2010

###### «Ռեալ Մադրիդ»
* Լա Լիգա. 2016-2017
* ՈՒԵՖԱ Չեմպիոնների Լիգա. 2015-2016, 2016-2017
* ՈՒԵՖԱ Սուպեր գավաթ. 2014
* ՖԻՖԱ աշխարհի ակումբային առաջնություն. 2014, 2016

###### Անհատական
* ԿՈՆԿԱԿԱՖ-ի տարվա խաղացող. 2014
* ԿՈՆԿԱԿԱՖ-ի ոսկե գավաթ. Լավագույն դարպասապահ/Խորհրդանշական հավաքական. 2009
* Լա Լիգայի ամսվա խաղացող. մարտ, 2014
* LFP Awards. Լավագույն դարպասապահ. 2013-14 
* ԷՖԷ-ի գավաթ. տարվա խաղացող. 2016
* ԿՈՆԿԱԿԱՖ-ի տարվա դարպասապահ. 2016
* ԵՍՄ-ի մրցաշրջանի խորհրդանշական հավաքական. 2015-2016

## Անձնական կյանք
Կեյլոր Նավասը քրիստոնյա է։ Նա իր հավատքի մասին ասում է. «Աստված ինձ համար առաջին տեղում է։ Յուրաքանչյուր խաղից առաջ ես ծնկաչոք աղոթում եմ»։

## Արտաքին հղումներ
* Նավասի պաշտոնական Ֆեյսբուքի էջը
* Նավասի պաշտոնական Տվիտերի էջը
* Նավասի պաշտոնական Ինստագրամի էջը
* Նավասը transfermarkt-ում
* Նավասը soccerbase.com-ում
* Նավասը WhoScored.com կայքում
* Նավասը Ռեալ Մադրիդի պաշտոնական կայքում
* Նավասը ՈՒԵՖԱ-ի պաշտոնական կայքում
* Նավասը ՖԻՖԱ-ի պաշտոնական կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ալբասետեի ֆուտբոլիստներ
Կատեգորիա:Դեպորտիվո Սապրիսայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Կոստա Ռիկայի հավաքականի ֆուտբոլիստներ
Կատեգորիա:Կոստառիկացի ֆուտբոլիստներ
Կատեգորիա:Նոթինգհեմ Ֆորեստի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռեալ Մադրիդի ֆուտբոլիստներ
Կատեգորիա:Տղամարդկանց ֆուտբոլի դարպասապահներ